**ДО**

**МИНИСТЪРА НА ПРАВОСЪДИЕТО,**

**Г-ЖА НАДЕЖДА ЙОРДАНОВА И**

**МИНИСТЕРСКИ СЪВЕТ**

**НА Р БЪЛГАРИЯ**

**Становище на сдружение ,,Библиофем“ по Проект на Закон за именение и допълнение на Закон за защита от домашно насилие** публикуван за обществено консултиране на 20.06.2022 г.

Като организация и индивиди, ангажирани с темата за домашното насилие и по-общо насилието над деца и жени, ние приветстваме с позитивно становище настоящите предложения за ЗЗДН.

Без този закон липсват и минимални функциониращи механизми за справяне с особено сериозния проблем на домашното насилие в България. Макар да има някои сериозни пропуски и като цяло още много за развиване в цялостния подход, очертан от Закона, но настоящите предложения генерално представляват стъпка в правилната посока, без която не може да се надгражда.

Ако бъде отхвърлен този закон, несъмнено жертвите на насилие ще продължават да срещат тормоз, насилие, и дори смъртта си - именно в рамките на семейството - както сме свидетели досега. Без този закон, насилници могат да продължават да се сдобиват с оръжия и опасни средства, в България ще продължават да липсват надеждни данни за да е ясен мащабът на проблема, няма да има адекватен срок за внасяне на жалби от жертвите, няма как да се предотвратява насилието чрез адресиране на корена на проблема, именно с образователни и информационни подходи.

Приемането на ЗЗДН има потенциала да направи обществото ни по-безопасно и справедливо, и да спаси деца и възрастни от тормоз, насилие и дори смърт.

С уважение,

Колективът на сдружение ,,Библиофем“

02.07.2022

гр. София